b'\n_START_ARTICLE_\nPh\xe1\xbb\x9f\n_START_SECTION_\nKasaysayan\n_START_PARAGRAPH_\nPosibleng nagmula ang pho mula sa mga magkatulad na putahe; halimbawa, sinabi ng mga tagabaryo sa V\xc3\xa2n C\xc3\xb9 na kumain sila ng pho bago ang panahong kolonyal ng Pranses. Lumabas ang modernong anyo ng putahe mula 1900 hanggang 1907 sa hilagang Biyetnam, timog-silangan ng Hanoi sa Probinsya ng Nam \xc4\x90\xe1\xbb\x8bnh, pagkatapos sas mahalagang pamilihan ng tela. Ipinapalagay na ang tradisyonal na sinilangang-bayan ng pho ay mga nayon ng V\xc3\xa2n C\xc3\xb9 at Dao C\xc3\xb9 (o Giao C\xc3\xb9) sa komuna ng \xc4\x90\xc3\xb4ng Xu\xc3\xa2n, Distrito ng Nam Tr\xe1\xbb\xb1c, Probinsya ng Nam \xc4\x90\xe1\xbb\x8bnh._NEWLINE_Pinaniniwalaan ni Tr\xe1\xbb\x8bnh Quang D\xc5\xa9ng, isang mananalaysay at mananaliksik ng kultura, na nanggaling ang katanyagan at pinagmulan sa interseksyon ng ilang mga makasaysayang at kultural na salik sa unang bahagi ng ika-20 siglo. Kabilang dito ang pagtaas ng pagkakaroon ng baka dahil sa pangangailangan ng Pranses, na nagresulta sa pagkakaroon ng buto ng baka na binili ng mga Tsinong manggagawa para gumawa ng putahe na magkatulad sa pho na tinatawag na ng\xc6\xb0u nh\xe1\xbb\xa5c ph\xe1\xba\xa5n. _NEWLINE_Sa simula, pinakamataas ang pangangailangan ng putaheng ito sa mga manggagawang galing sa mga probinsya ng Yunnan at Guangdong, na nagkaroon ng kagustuhan sa putahe dahil kanyang pagkakatulad sa mga putahe ng kanilang bayang sinilangan, na nagpatanyag at nagpalaganap ng putaheng ito sa pangkalahatang populasyon._NEWLINE_Ang unang dalawang nakapirming na tindahan ng pho sa Hanoi ay C\xc3\xa1t T\xc6\xb0\xe1\xbb\x9dng sa Kalye C\xe1\xba\xa7u G\xe1\xbb\x97, na pag-aari ng Biyetnames at isang tinadhan na pag-aari ng Tsino sa harapan ng hintuan ng ng trambya sa B\xe1\xbb\x9d H\xe1\xbb\x93. Sinalihan sila noong 1918 ng dalawa pa sa Qu\xe1\xba\xa1t Row at \xc4\x90\xe1\xbb\x93ng Row. Noong mga 1925, nagbukas si V\xe1\xba\xa1n, isang tagabaryo ng V\xc3\xa2n C\xc3\xb9, ng unang tindahan ng "estilong Nam \xc4\x90\xe1\xbb\x8bnh" na pho sa Hanoi. Bumaba ang numero ng mga g\xc3\xa1nh ph\xe1\xbb\x9f noong mga 1936\xe2\x80\x931946 sa pabor ng mga nakapirming kainan.\n_START_SECTION_\nPagsulong\n_START_PARAGRAPH_\nNoong huling bahagi ng dekada 1920, nag-eksperimento ang maraming mga tindeo ng h\xc3\xbang l\xc3\xacu, mantika ng linga, tokwa, at kahit katas ng lethocerus indicus (c\xc3\xa0 cu\xe1\xbb\x91ng). Hindi sumikit ang "ph\xe1\xbb\x9f c\xe1\xba\xa3i l\xc6\xb0\xc6\xa1ng" na ito._NEWLINE_Ipinakilala ang Ph\xe1\xbb\x9f t\xc3\xa1i, na inihahain na may kasamang bakang rara noong 1930. Lumitaw ang pho na manok noong 1939, posibleng dahil hindi ibinenta ang baka sa mga merkada mula Lunes hanggang Biyernes sa panahong iyon._NEWLINE_Noong partisyon ng Biyetnam noong 1954, higit sa isang milyon ang tumakas mula sa Hilagang Biyetnam para sa Timugang Vietnam. Hindi popular ang pho sa Timog, pero sumikat ito bigla. Hindi na nakakulong sa mga tradisyon ng pagluluto sa hilaga, lumitaw ang mga baryasyon ng karne at sabaw, at naging karaniwan ang mga karagdagang palamuti, katulad ng dayap, toge (Gi\xc3\xa1 \xc4\x91\xe1\xbb\x97), kulantro (ng\xc3\xb2 gai), kanelang balanoy (h\xc3\xbang qu\xe1\xba\xbf), sarsang Hoisin (t\xc6\xb0\xc6\xa1ng \xc4\x91en), at maanghang na sawsawan (t\xc6\xb0\xc6\xa1ng \xe1\xbb\x9bt). Nagsimulang magkalaban ang ph\xe1\xbb\x9f t\xc3\xa1i sa lutung-luto na ph\xe1\xbb\x9f ch\xc3\xadn sa katanyagan. Pinabantog din ng mga dayuhan mula sa Hilaga ang b\xc3\xa1nh m\xc3\xac na sandwits._NEWLINE_Samantala, sa Hilagang Biyetnam, isinabansa ang mga pribadong restawran ng pho (m\xe1\xba\xadu d\xe1\xbb\x8bch qu\xe1\xbb\x91c doanh) at nagsimulang maghain ng nudel ng pho na gawa sa lumang kanin. Pinilitan ang mga tindero sa kalye na gumamit ng mga nudel gawa sa inangkat na harinang patatas. Opisyal na ipinagbawal bilang kapitalismo, pinahalagahan ng mga tindero ang portabilidad, kaya dinala nila ang kanilang paninda sa mga g\xc3\xa1nh at naglabas sila ng upang bangkitong plastik para sa mamimili._NEWLINE_Noong tinatawag na "panahon ng subsidyo" pagaktapos ng Digmaan ng Biyetnam, naghain ang mga kainan ng pho na ari ng estado ng baryasyon ng putahe na walang karne na kilala bilang "pho na walang piloto" (ph\xe1\xbb\x9f kh\xc3\xb4ng ng\xc6\xb0\xe1\xbb\x9di l\xc3\xa1i), isang pagtukoy sa ng mga droneng pampagmamatyag na walang tauhan ng Hukbong Panghimpapawid ng mga Amerikano. Binuo ang sabaw ng pinakuluang tubig na dinagdagan ng betsin bilang pampalasa, dahil nagkaroon ng kakulangan sa iba\'t ibang kasangkapan katulad ng karne at kanin noong panahong iyon. Inihain din ang tinapay o malamig na kanin bilang pamutat, na humantong sa kasalukuyang kaugalian ng pagsasawsaw ng qu\xe1\xba\xa9y sa pho._NEWLINE_Naging pribado ang mga kainan ng pho bilang bahagi ng \xc4\x90\xe1\xbb\x95i M\xe1\xbb\x9bi. Gayunpaman, kailangan pa ring manatiling tago ang mga magtitinda para maiwasan ang mga pulis na nagpapatupad ng tuntunin sa kalinisan ng kalye na pumalit sa pagbabawal ng pribadong pagmamay-ari.\n_START_SECTION_\nGlobalisasyon\n_START_PARAGRAPH_\nPagkatapos ng Digmaan ng Biyetnam, dinala ng mga Biyetnames na refugees ang pho sa mararaming bansa. Lumitaw ang mga restawran na espesyalista sa pho sa mga maraming Asyanong enclave at mga Little Saigon, katulad ng nasa Paris at sa pangunahing lungsod sa Estados Unidos, Canada, at Australya. Noong 1980, nagbukas ang una sa daan-daang restawran ng pho sa Little Saigon ng Kondado ng Orange, California._NEWLINE_Sa Estados Unidos, nagsimulang pumasok ang pho sa daniw noong dekada 1990, noong gumanda ang relasyon ng Estados Unidos at Biyetnam. Noong panahong iyon, nagsimulang magbukas agad-agad ang mga Biyetnames na restawran sa Texas at California at mabilis kumalat sa Golpo at Kanlurang Babayin, pati na rin ang Silangang Babayin at ang natitirang bahagi ng bansa. Noong dekada 2000, kumita ang mga restawran ng pho sa Estados Unidos ng US$500\xc2\xa0milyon sa taunang kitambayan, ayon sa isang hindi opisyal na tantiya. Mahahanap na ngayon ang pho sa mga kapiterya sa maraming mga kampus ng kolehiyo at koporasyon, lalo na sa Kanlurang Babayin._NEWLINE_Idinagdag ang salitang "pho" sa Shorter Oxford English Dictionary noong 2007. Nakalista ang pho sa numero 28 sa "World\'s 50 most delicious foods [Ang 50 pinakamasarap na pagkain ng mundo]" na naitala ng CNN Go noong 2011. Ipinagdiwag ang Araw ng Pho sa Biyetnames na Embahada sa Mehiko noong Abril 3, 2016, at nagdiriwang ang prepektura ng Osaka ng kawangis na pagdiriwang sa susunod na araw. Hiniram ang pho ng mga ibang lutuin ng Timog-silangang Asya, katulad ng lutuing Hmong. Lumalabas ito minsan bilang "Ph\xc3\xb4" sa mga menu sa Australya.\n_START_SECTION_\nMula sa Pranses\n_START_PARAGRAPH_\nKaraniwang kumain ng baka ang mga dahuyang Pranses, habang kumain ang mga Biyetnames, ayon sa kaugalian, ng baboy at manok at ginamit ang mga baka bilang mga hayop ng pasanin. Iniuugnay ni Gustave Hue (1937) ang ch\xc3\xa1o ph\xe1\xbb\x9f sa pot-au-feu isang klase ng nilagang baka ng Pranses (literal: "palayok sa apoy"). Alinsunod dito, pinapanatili ng mga Kanluraning sanggunian na nagmula ang ph\xe1\xbb\x9f mula sa pot-au-feu sa pangalan at nilalaman. Bagaman, pinagtatalunan ng ilang mga iskolar ang etimolohiyang ito batay sa lubos na pagkakaiba ng dalawang putahe. Sa balintunang paraan, matagal nang binibigkas na [fo] ang salitang pho sa Pranses sa halip ng [f\xc3\xb8]: sa Lettre de Hano\xc3\xaf \xc3\xa0 Roger Martin Du Gard ni Jean Tardieu (1928), sumisigaw ang isang tindero ng "Pho-\xc3\xb4!" sa kalsada._NEWLINE_Ipinapaliwanag ng maraming taga-Hanoi na nagmumula ang saitang ph\xe1\xbb\x9f mula sa pag-order ng "feu" (apoy) ng mga sundalong Pranses mula sa g\xc3\xa1nh ph\xe1\xbb\x9f, na tumutukoy sa singaw na umaangat mula sa mangkok ng pho at sa panggatong na kumikinang mula sa g\xc3\xa1nh ph\xe1\xbb\x9f sa gabi._NEWLINE_Nakipagtalo si Erica J. Peters, isang mananalaysay ng pagkain, na niyakap ng mga Pranses ang pho sa paraan na binabalewala ang kanyang pinagmulan bilang lokal na improbisasyon na nagpapatibay "ng ideya na idinala ng mga Pranses ang modernong pagkamalikhain sa tradisyonalistang Biyetnam"._NEWLINE_Inaakala minsan na ang mga pangalan ng mga baryante ng pho, lalo na ph\xe1\xbb\x9f b\xc3\xb2 (baka) at ph\xe1\xbb\x9f g\xc3\xa0 (manok), ay may pinagmulang Pranses o kahit na Latin, dahil ang ibig sabihin ng Lating bos at gallus ay "baka" at "manok", ayon sa pagkabanggit. Subalit malinaw na pagkakataon lamang ito, dahil katutubong salita sa Biyetnames ang b\xc3\xb2 at g\xc3\xa0.\n_START_SECTION_\nMula sa Kantones\n_START_PARAGRAPH_\nNagbibigay si Hue at Eug\xc3\xa8n Gouin (1957) ng kahulugan sa ph\xe1\xbb\x9f mismo bilang pagpapaikli ng l\xe1\xbb\xa5c ph\xe1\xbb\x9f. Ipinaliwanag ng diksyunaryo noong 1931, ipinahayag ni Gouin at L\xc3\xaa Ng\xe1\xbb\x8dc Tr\xe1\xbb\xa5 (1970) na ang l\xe1\xbb\xa5c ph\xe1\xbb\x9f ay korapsyon ng ng\xc6\xb0u nh\xe1\xbb\xa5c ph\xe1\xba\xa5n (Tsino: \xe7\x89\x9b\xe8\x82\x89\xe7\xb2\x89; Kantones Yale: ngau4 yuk6 fan2; "bakang nudels"), na kadalasang ibinebenta ng mga Tsinong dayuhan sa Hanoi. ([\xc9\xb2] ay alopono ng /l/ sa ilang mga hilagang dayalekto ng Biyetnames.)_NEWLINE_Pinagtatalunan ng ibang iskolar na nagmula ang pho (ang putahe) mula sa x\xc3\xa1o tr\xc3\xa2u, isang putaheng Biyetnames na karaniwan sa Hanoi noong huling bahagi ng siglo. Orihinal na kinain ng mga karaniwang tao sa Ilog Pula, binuo ito ng ginisang karne ng kalabaw pantubig na inihain sa sabaw sa ibabaw ng bihon. Noong mga 1908\xe2\x80\x931909, nagdala ang industriya ng pagpapadala ng pagdagsa ng manggagawa. Nagtayo ang mga manlulutong Biyetnames at Tsino ng mga g\xc3\xa1nh para maghain ng x\xc3\xa1o tr\xc3\xa2u sa kanila, ngunit pinalitan nila ito kinamamayaan ng mga murang piraso ng baka na iniwan ng mga magkakarne na nagbenta sa mga Pranses. Inanunsiyo ng mga Tsinong tindero ang x\xc3\xa1o b\xc3\xb2 sa pagsigaw ng, "Baka at nudel!" (Kantones Yale: ng\xc3\xa0uh yuhk f\xc3\xa1n; Biyetnames: ng\xc6\xb0u nh\xe1\xbb\xa5c ph\xe1\xba\xa5n). Sa huli, ang sigaw sa kalye ay naging "Karne at nudel!" (Tsino: \xe8\x82\x89\xe7\xb2\x89; Kantones Yale: yuhk f\xc3\xa1n; Biyetnames: nh\xe1\xbb\xa5c ph\xe1\xba\xa5n) na pinahaba ang huling pantig. Iminumungkahi ni Nguy\xe1\xbb\x85n Ng\xe1\xbb\x8dc B\xc3\xadch na inalis ang huling "n" sa wakas dahil katulad ang tunog nito sa ph\xe1\xba\xa9n (tradisyonal na Tsino: \xe7\xb3\x9e; pinapayak na Tsino: \xe7\xb2\xaa; "dumi"). Tinutukoy ni Jean Marquet, isang Pranses na may-akda, ang putahe bilang "Yoc feu!" sa kanyang nobela noong 1919, Du village-\xc3\xa0-la cit\xc3\xa9. Siguro ito ang tinutukoy ni T\xe1\xba\xa3n \xc4\x90\xc3\xa0, isang Biyetnames na may-akda, na nh\xe1\xbb\xa5c-ph\xe1\xbb\x9f sa \xc4\x90\xc3\xa1nh b\xe1\xba\xa1c ("Pagsusugal"), na isinulat noong mga 1915\xe2\x80\x931917.\n_START_SECTION_\nMga sangkap at paghahanda\n_START_PARAGRAPH_\nInihahain ang pho sa isang mangkok na may partikular na hiwa ng lapad na kaning nudel sa malinaw na sabaw ng baka, na may manipis na hiwa ng baka (isteyk, fatty flank, lean flank, pitso). Sa mga barasyon nito, makikita ang litid, goto, o almondigas sa Timugang Vietnam. Inihahanda ang pho na manok gamit ang mga parehong pampaanghang tulad ng bersyong baka, ngunit ang sabaw ay gawa sa buto at karne ng manok, pati na rin ang mga lamang-loob ng manok, tulad ng puso, ang maliit na itlog, at balumbalunan. _NEWLINE_Kapag kumakain sa mga tindahan ng ph\xe1\xbb\x9f sa Biyetnam, karaniwang tinatanong ang mga mamimili kung ano ang gusto nilang bahagi ng baka at ang luto nito.'